Αυτό το λήμμα αφορά την Περιοχή (ή Επαρχία).  Για την πόλη, δείτε: Μπαμπάτι.  
Συντεταγμένες: 4°13′S 35°45′E﻿ / ﻿4.217°S 35.750°E﻿ / -4.217; 35.750

| Περιοχή Μπαμπάτι ήΕπαρχία Μπαμπάτι *(Babati District)* |
| --- |
| Τοπική ονομασία | *Wilaya ya Babati* |
| Χάρτης της Τανζανίας (σε ανοικτό γκρι) όπου φαίνονται:α. η Περιφέρεια Μανυάρα (σε ανοικτό πράσινο) καιβ. η Περιοχή Μπαμπάτι (σε σκούρο πράσινο). |
| Χάρτης της Περιφέρειας Μανυάρα. Σε κόκκινο διακρίνεται η Περιοχή Μπαμπάτι. |
| Χώρα | Τανζανία ! Τανζανία |
| Ζώνη | Βόρεια |
| Περιφέρεια | Μανυάρα*(Manyara Region)* |
| Επαρχιακός Επίτροπος | κα. *Hadija R.R. Nyembo* |
| Πρωτεύουσα | Μπαμπάτι *(Babati)* |
| Επιφάνεια |  5.460,48 km²  2.108,30 mi² |
| Πληθυσμός |  312.392(2012) |
| Πυκνότητα Πληθυσμού |  57,2 / km² (2012) 148,2 / mi² (2012) |
| Ζώνη Ώρας Ανατολικής Αφρικής | +3 |
| Ταχυδρομικός Κώδικας | 27xxx |
| Κωδικός κλήσης | 027 |
| Δικτυακός Ιστότοπος Περιφέρειας | www.manyara.go.tz |
|

Η **Περιοχή Μπαμπάτι** (Αγγλικά: *Babati District*, Σουαχίλι: *Wilaya ya Babati*), είναι μία από τις πέντε περιοχές στην Περιφέρεια Μανυάρα *(Manyara Region)* της Τανζανίας. Η περιοχή καλύπτει συνολική έκταση 6.069 τ.χλμ. και μεγάλο μέρος αυτής (640 τ.χλμ.), καλύπτεται από τις υδάτινες επιφάνειες των Λιμνών Μπαμπάτι *(Lake Babati)*, Μπουρούνγκε *(Lake Burunge)* και Μανυάρα *(Lake Manyara)*.

Στα βόρεια συνορεύει με την Περιφέρεια Αρούσα *(Arusha Region)*, νοτιοανατολικά με την Περιοχή Σιμαντζίρο *(Simanjiro District)*, νότια από την Περιφέρεια Ντοντόμα *(Dodoma Region)*, νοτιοδυτικά με την Περιοχή Χάνανγκ *(Hanang District)* και βορειοδυτικά με την Περιοχή Μπούλου *(Mbulu District)*.

Η διοικητική της έδρα είναι στην πόλη Μπαμπάτι *(Babati)*, που ευρίσκεται 172 χλμ. νοτιοδυτικά της Αρούσα *(Arusha)*.

Η **Επαρχία Μπαμπάτι** *(Babati District)*, δημιουργήθηκε από την διαίρεση της Περιοχής Χάνανγκ *(Hanang District)* σε δυο περιοχές - Μπαμπάτι *(Babati)* και Χάνανγκ *(Hanang)*. Η απόφαση δημιούργησε την Επαρχία Μπαμπάτι *(Babati District)*, η οποία επισήμως καταχωρήθηκε στις 1 Οκτωβρίου 1985 στο υπ'αριθμ. 403 φύλλο της Εφημερίδας της Κυβερνήσεως. Η Περιοχή Μπαμπάτι *(Babati District)*, έγινε αυτόνομη -ως Επαρχιακό Συμβούλιο- τον Ιούλιο του 1986.

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Μπαμπάτι *(Babati District)* ήταν 303.013 άτομα.

Ο Επαρχιακός Επίτροπος στην Περιοχή Μπαμπάτι *(Babati District)* είναι η *Hadija R.R. Nyembo*.

Γεωγραφία και γεωργία
---------------------

Η Περιοχή Μπαμπάτι *(Babati District)* ευρίσκεται κάτω του ισημερινού, μεταξύ του γεωγραφικού πλάτους 3° και 4° Νότια και γεωγραφικού μήκους 35° και 36° Ανατολικά. Η επιφάνεια του εδάφους χαρακτηρίζεται από μια σειρά κυματιστών λόφων και ορέων ως τμήμα της Κοιλάδας Υψιπέδων του Ρήγματος της Ανατολικής Αφρικής *(East African Rift Valley Highlands)*. Η Περιοχή Μπαμπάτι *(Babati District)* διαιρείται από τον κρημνό *Dabil-Dareda* της Κοιλάδας Ρήγματος *(Rift Valley)*, παρέχοντας ποικίλες κλιματικές και αγρο-οικολογικές συνθήκες που οφείλονται σε ένα ευρύ φάσμα υψομέτρων από τα 950 m έως τα 2.450 m επάνω από την επιφάνεια της θάλασσας. Τα περισσότερα από τα εδάφη είναι ηφαιστειακά και ποικίλουν από πηλώδη άμμο *(sand loam)* έως προσχωσιγενή εδάφη πηλού *(clay alluvial soils)*. Στα χαμηλότερα επίπεδα εδάφη, όπως πέριξ των Λιμνών Μπαμπάτι και Μανυάρα, κυριαρχούν τα αλκαλικά εδάφη *(alkaline soils)*. Την επαρχία χαρακτηρίζουν πέντε αγρο-οικολογικές ζώνες. 

Το 90% περίπου του πληθυσμού στην Περιοχή Μπαμπάτι *(Babati District)*, κατοικούν στις αγροτικές περιοχές και για την επιβίωσή τους εξαρτώνται από τη γεωργία και την κτηνοτροφία. Οι περισσότεροι είναι μικρής κλίμακας αγρότες γεωργοί ή γεωκτηνοτρόφοι, οι οποίοι ασκούν ένα ημι-παραδοσιακό σύστημα εκτροφής το οποίο χαρακτηρίζεται από χαμηλή χρήση των γεωργικών εισροών. Μεικτές καλλιέργειες-κτηνοτροφίας, ως επί το πλείστον συστήματα με βάση τον αραβόσιτο, συναντώνται ευρέως στην περιοχή όπου φύονται εμβόλιμα με διαφορετικά είδη, όπως τα κοινά φασόλια, μπιζέλια και ηλιοτρόπια, ανάλογα με το υψόμετρο και τη διαθεσιμότητα βροχοπτώσεων. Στα πεδινά και όπου η άρδευση είναι διαθέσιμη, καλλιεργείται το αναποφλοίωτο ρύζι. Η κτηνοτροφία περιλαμβάνει τοπικές φυλές βοοειδών, προβάτων, αιγοειδών, κοτόπουλων και χοίρων. Τα βοοειδή χρησιμοποιούνται ευρέως ως υποζύγιο, όπως επί παραδείγματι στο τράβηγμα κάρων ή οργώνοντας χωράφια.

Δημόσια υγεία
-------------

Μόνο το 44% από τα 96 χωριά έχουν υπηρεσίες υγείας, όπως ιατρεία ή κέντρα υγείας, ενώ τα άλλα χωριά, καλύπτονται από κινητές και υπηρεσίες εκτός των δομών, ειδικά υπηρεσίες για την φροντίδα μητέρας και παιδιού.

Διοικητικές διαιρέσεις
----------------------

Η Περιοχή Μπαμπάτι *(Babati District)* διαιρείται διοικητικά σε 4 Τομείς, 21 Τμήματα και 96 χωριά.

### Τομείς

* *Babati*
* *Gorowa*
* *Mbugwe*
* *Bashnet*

### Τμήματα

The 21 Τμήματα:

* *Arri*
* *Babati*
* *Bashnet*
* *Bonga*
* *Dabil*
* *Dareda*
* *Duru*
* *Gallapo*
* *Gidas*
* *Kiru*
* *Madunga*
* *Magara*
* *Magugu*
* *Mamire*
* *Mwada*
* *Nkaiti*
* *Qash*
* *Riroda*
* *Sigino*
* *Singe*
* *Ufana*

Εικόνες
-------

* Το Όρος Κουαχάρα (Mt Kwahara).Το Όρος Κουαχάρα *(Mt Kwahara)*.
* Η Λίμνη Μπαμπάτι και το Όρος Χάνανγκ (Mount Hanang).Η Λίμνη Μπαμπάτι και το Όρος Χάνανγκ *(Mount Hanang)*.
* Η Λίμνη Μπαμπάτι.Η Λίμνη Μπαμπάτι.
* Θέα της Λίμνης Μπαμπάτι, από την πλαγιά του Όρους Κουαχάρα (Mt Kwahara). Στο βάθος το Όρος Χάνανγκ (Mt Hanang).Θέα της Λίμνης Μπαμπάτι, από την πλαγιά του Όρους Κουαχάρα *(Mt Kwahara)*. Στο βάθος το Όρος Χάνανγκ *(Mt Hanang)*.

Δείτε επίσης
------------

* Διοικητικές υποδιαιρέσεις της Τανζανίας
* Περιφέρεια Μανυάρα
* Μπαμπάτι

Σημειώσεις
----------

1. ↑   Χάριν της μετάφρασης, προτιμήθηκε να διατηρηθούν τα τμήματα με την Αγγλική-Σουαχίλι γραφή έναντι της Ελληνικής τους γραφής. Ο λόγος που γίνεται αυτό, είναι διότι ορισμένες ονομασίες δεν μπορούν να αποδοθούν 100% με την Ελληνική γραφή, π.χ. τόσο η Αγγλική-Σουαχίλι ονομασία *Mbugwe* όσο και η ονομασία *Bugwe*, στα Ελληνικά γράφονται ως «Μπούγκουε». Η αναγραφή λοιπόν της Αγγλικής-Σουαχίλι ονομασίας, μας βοηθά στη συγκεκριμένη περίπτωση, να δούμε ότι η Ελληνική ονομασία προφέρεται ως «Μ-μπού-γκουε» και όχι ως «Μπού-γκουε» (γιατί δεν είναι *Bugwe* αλλά *Mbugwe*). Υπάρχουν αρκετές τέτοιες περιπτώσεις, οπότε η παράλληλη παράθεση της Αγγλικής-Σουαχίλι ονομασίας, διευκολύνει στην Ελληνική ανάγνωση της ονομασίας. Επιπλέον, όπου υπάρχει ονομασία σε Ελληνική γραφή, παρατίθεται απαραιτήτως *(εντός παρενθέσεως)* και η Αγγλική-Σουαχίλι ονομασία, ώστε να διευκολυνθεί περαιτέρω, ο μη εξοικειωμένος (με τις Σουαχίλι ονομασίες) αναγνώστης.

Παραπομπές σημειώσεων

Παραπομπές
----------

1. 1 2  Thomas Brinkhoff (20 Ιουλίου 2013). «Babati (District)». City Population. Ανακτήθηκε στις 23 Ιουνίου 2016.
2. ↑  «Population of the United Republic of Tanzania by Sex and Number of Households» (pdf). σελ. 6. Αρχειοθετήθηκε (PDF) από το πρωτότυπο στις 2 Μαρτίου 2003. Ανακτήθηκε στις 25 Ιουνίου 2016.
3. ↑  «Tanzanian Government Directory Database» (στα Σουαχίλι). Αρχειοθετήθηκε από το πρωτότυπο στις 25 Ιανουαρίου 2006. Ανακτήθηκε στις 25 Ιουνίου 2016.
4. ↑  «Development of integrated solid waste management system (ISWMS) for Bashnet small town» (pdf).

Εξωτερικοί σύνδεσμοι
--------------------

* (Αγγλικά) «Manyara Region Road Network» (PDF). Ιουλίου 2008. Αρχειοθετήθηκε από το πρωτότυπο (pdf) στις 1 Σεπτεμβρίου 2012. Ανακτήθηκε στις 25 Ιουνίου 2016.
* (Αγγλικά) KEFW Babati Link Group website
* (Αγγλικά) «The Whole Village Project» (pdf). Αυγούστου 2010.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 145518973
* LCCN: n88021989

 |

 |